OpenLLM-France/wikimedia huggingface dataset:
# Gareth Walters

Gareth Walters (Swansea, Gal·les del Sud, 27 de desembre, 1928 - Kingston, Surrey, 31 de maig, de 2012) va ser un compositor, professor i productor gal·lès.

## Biografia

Gareth Walters va completar la seva educació primerenca a la seva població natal. Quan era escolar va començar a compondre, i va rebre l'ànim del famós compositor, director d'orquestra i pianista britànic Benjamin Britten, que era un hoste freqüent a casa seva. Les visites del compositor estaven relacionades amb els seus preparatius per al primer enregistrament de A Ceremony of Carols, per al qual el pare de Walters, el director d'orquestra Irwyn Ranald Walters, havia suggerit un cor de nois local a Morriston.
El 1949 Gareth Walters va ingressar a la Royal Academy of Music de Londres, i després de tres anys va rebre una beca del Royal College of Music al Conservatori de París, on va continuar els seus estudis amb Jean Rivier i Olivier Messiaen a principis de la dècada de 1950, heretant una elegància formal que va ser característica de la seva música des de llavors. Walters va viatjar a Itàlia per estudiar a l'Accademia Musicale Chigiana de Siena. Durant el seu segon període d'estudi allà el 1954, va rebre l'oferta d'un lloc de professor a la secció "Junior Exhibitioner" de la Royal Academy of Music de Londres.
Gareth Walters va tornar a Gran Bretanya per unir-se al professorat de la Royal Academy of Music i, dos anys més tard, el 1956, va ser nomenat productor al Departament de Música de la BBC a Londres. Entre els seus alumnes hi havia Malcolm Singer, Mervyn Cooke, David Knotts i Martin Anderson. Va ocupar ambdós càrrecs durant gran part de la seva vida professional fins al 1988. Després, a més de la composició, les seves activitats van incloure llargs períodes d'examen (per a l'"Associated Board of the Royal Schools of Music") i l'organització de diverses sèries de concerts, inclòs el "Gower Festival" anual prop de Swansea.
Walters va morir el 31 de maig de 2012 a Kingston, Surrey.

## Enregistraments

Les obres de Gareth Walters inclouen:
* Divertiment per a orquestra de corda
* Berceuse per a arpa
* Cân y galon (Cançó del cor), per a soprano i quartet de corda
* Obertura: Primavera
* Elegia: un poema per a orquestra de corda
* Sinfonia Breve per a orquestra de corda
* Laudemus: Cantata per a cor i orquestra
* Salm per a una nació per a cor i orquestra
* Suite petita per a flauta i arpa
* Poésies du soir (Poemes del vespre) per a mezzosoprano i conjunt de cambra
* Sonata per a violí
* Dues suites de clavecí (Música per a la cort i danses de cort)
* Dues suites isabelines
* Sonata per a violoncel i piano
* Invocació i Toccata

## Referències

* ↑ M. Anderson, 'Gareth Walters ...' [obituari] a The Independent (27 de juliol de 2012)
* ↑ Vegeu el lloc web de Toccata Classics, www.toccataclassics.com.
* ↑ M. Anderson, 'Gareth Walters ...' [obituari] a The Independent (27 de juliol de 2012).
* ↑ M. Anderson, 'Gareth Walters ...' [obituari] a The Independent (27 de juliol de 2012)

## Enllaços externs

* Lloc web de Gareth Walters
* Gareth Walters
* www.nytimes.com
* www.toccataclassics.com
* Gareth Walters
# William Wallace (matemàtic)

William Wallace (Dysart, 23 de setembre de 1768 - Edimburg, 28 d'abril de 1843) fou un matemàtic escocès.

## Vida

Wallace no va estudiar de petit, ja que als onze anys ja era aprenent d'enquadernador en una empresa del seu poble natal de Dysart al comtat de Fife. Als setze anys, la família es va traslladar a Edimburg, on va continuar amb la mateixa professió. La seva vida va canviar quan va conèixer els professors de la universitat d'Edimburg John Robison i John Playfair.
A partir de 1790, comença a estudiar llatí i francès i dona classes particulars de matemàtiques. El 1794 es casa i és nomenat professor ajudant a l'acadèmia de Perth i el 1803 professor titular de matemàtiques del Royal Military College de Great Marlow, amb el suport de John Playfair. Durant aquesta època manté una fluida relació epistolar amb Mary Somerville encoratjant-la en els seus estudis matemàtics.
El 1819 va ocupar la càtedra de matemàtiques de la universitat d'Edimburg que havia deixat vacant John Leslie, càrrec que va mantenir fins a la seva retirada el 1838 per la seva mala salut. Durant aquest temps a Edimburg va ser un actiu col·laborador en el muntatge de l'observatori astronòmic de Calton Hill.

## Obra

Els principals camps de treball de Wallace van ser la geometria i la trigonometria. Des de 1795 fins al 1814 va publicar força treballs al Mathematical Repository de Thomas Leyburn.
També va escriure uns quants articles matemàtiques de l'Encyclopaedia Britannica.

## Referències

* ↑ Panteki, 1987, p. 120.
* ↑ Bradley, pàgina 35.
* ↑ Craik, pàgina 140.
* ↑ Panteki, pàgina 121.
* ↑ Panteki, pàgina 122.

## Bibliografia

* Bradley, Michael John. The Foundations of Mathematics: 1800 to 1900 (en (anglès)). Chelsea House, 2006. ISBN 978-0-8160-5425-1.
* Craik, Alex D.D. «Geometry versus Analysis in Early 19th-Century Scotland: John Leslie, William Wallace, and Thomas Carlyle» (en (anglès)). Historia Mathematica, Vol. 27, Num. 2, 2000, pàg. 133-163. DOI: 10.1006/hmat.1999.2264. ISSN: 0315-0860.
* Craik, Alex D.D.; O'Connor, John J. «Some unknown documents associated with William Wallace (1768–1843)» (en (anglès)). Journal of the British Society for the History of Mathematics, Vol. 26, Num. 1, 2011, pàg. 17-28. DOI: 10.1080/17498430.2010.503555. ISSN: 1749-8430.
* Panteki, M. «William Wallace and the introduction of continental calculus to Britain: A letter to George Peacock» (en (anglès)). Historia Mathematica, Vol. 14, Num. 2, 1987, pàg. 119-132. DOI: 0.1016/0315-0860(87)90016-4. ISSN: 0315-0860.

## Enllaços externs

* O'Connor, John J.; Robertson, Edmund F. «William Wallace (matemàtic)» (en anglès). MacTutor History of Mathematics archive. School of Mathematics and Statistics, University of St Andrews, Scotland.
* Broadbent, T.A.A. «Wallace, William» (en anglès). Complete Dictionary of Scientific Biography, 2008. [Consulta: 14 febrer 2016].
* Stronach, George; Panteki, Maria. «Wallace, William» (en anglès). Oxford Dictionary of National Biography, 2004. [Consulta: 17 març 2025].
# Onicogrifosi

La onicogrifosi és una hipertròfia que pot produir ungles semblants a unes urpes o una banya de moltó.

## Causes

L'onicogrifosi pot ser causada per un traumatisme o una malaltia vascular perifèrica, però sovint és secundària a un descurament i no poder tallar les ungles durant períodes prolongats.$^{:783–4}$ Aquest trastorn s'observa amb més freqüència a la vellesa.

## Tractament

Alguns recomanen l'avulsió de l'ungla amb destrucció quirúrgica de la matriu unguial amb fenol o el làser de diòxid de carboni, si el subministrament de sang és adequat.$^{:783–4}$$^{:659}$

## Epidemiologia

S'ha registrat una onicogrifosi congènita severa que afecta els totes les ungles en dues famílies que presenten l'al·lel dominant per a un determinat gen.

## Referències

* 1 2 James, William; Berger, Timothy; Elston, Dirk (2005). Andrews' Diseases of the Skin: Clinical Dermatology. (10th ed.). Saunders. ISBN 0-7216-2921-0.
* ↑ Ram’s horn nails, Dr Nicola Mumoli (cardiologist) - Department of Internal Medicine, Ospedale Civile Livorno, Livorno, Italy, reported in Medical Journal of Australia, MJA 2011; 195 (4): 202, 15 August 2011, accessed 1 September 2011
* ↑ Johnstone, Ronald B. «2. Diagnostic clues and "need-to-know" items». A: Weedon's Skin Pathology Essentials. 2nd. Elsevier, 2017, p. 31. ISBN 978-0-7020-6830-0.
* ↑ Freedberg, et al. (2003). Fitzpatrick's Dermatology in General Medicine. (6th ed.). McGraw-Hill. ISBN 0-07-138076-0.
* ↑ Sequeira JH «Case of Congenital Onychogryphosis». Proc. R. Soc. Med., vol. 16, Dermatol Sect, 1923, pàg. 92. PMC: 2103814. PMID: 19982897.
* ↑ Porteus HB «A case of onychogryphosis». Br Med J, vol. 2, 4892, 1954, pàg. 851–2. DOI: 10.1136/bmj.2.4892.851. PMC: 2079501. PMID: 13199328.
# Lodi (Nova Jersey)

Lodi és una població dels Estats Units a l'estat de Nova Jersey. Segons el cens del 2008 tenia 23.776 habitants.

## Demografia

Segons el cens del 2000, Lodi tenia 23.971 habitants, 9.528 habitatges, i 6.097 famílies. La densitat de població era de 4.095,2 habitants/km².
Dels 9.528 habitatges en un 28,9% hi vivien nens de menys de 18 anys, en un 45,6% hi vivien parelles casades, en un 13,4% dones solteres, i en un 36% no eren unitats familiars. En el 30,1% dels habitatges hi vivien persones soles el 10,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,5 i el nombre mitjà de persones que vivien en cada família era de 3,16.
Per edats la població es repartia de la següent manera: un 21,3% tenia menys de 18 anys, un 8,2% entre 18 i 24, un 34,5% entre 25 i 44, un 21,2% de 45 a 60 i un 14,9% 65 anys o més.
L'edat mediana era de 36 anys. Per cada 100 dones de 18 o més anys hi havia 87 homes.
La renda mediana per habitatge era de 43.421 $ i la renda mediana per família de 51.959 $. Els homes tenien una renda mediana de 38.781 $ mentre que les dones 31.253 $. La renda per capita de la població era de 21.667 $. Aproximadament el 5,3% de les famílies i el 8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Lodi». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 8 agost 2010].
* ↑ «Geographic Comparison Table- Lodi». American Fact Finder. Oficina del Cens dels Estats Units, 12-01-2010.
# Llorenç Vitrià Barrera

Llorenç Vitrià Barrera (el Raval, 2 de febrer de 1908 - camp de concentració de Gusen, 18 de juny de 1941) va ser un boxejador català que va competir durant la dècada de 1920 i 1930.
Vivia al barri de Sant Gervasi-Galvany, concretament al número 18 del passatge Marimon. Va endinsar-se aviat al món de la boxa; entrenava a l'Sporting Boxing Club. Es proclamà campió de Catalunya (1923, 1924) i d'Espanya (1924) de boxa amateur en la categoria de pes mosca. El 1924 va prendre part en els Jocs Olímpics de París, on disputà la categoria del pes mosca, del programa de boxa. Quedà eliminat en els quarts de final.
Posteriorment passà al professionalisme, amb un balanç de 44 victòries, 21 derrotes i 9 combats nuls. Amb la fi de la Guerra Civil Espanyola es va veure obligat a exiliar-se al sud de França, on fou arrestat pels nazis un cop aquests ocuparen el país. Com a part del Comboi dels 927 fou deportat al camp de concentració de Mauthausen-Gusen, on va mori cinc mesos més tard.
El 2024, se li va fer un monument com a homenatge, fruit de la col·laboració entre l'organització Stolpersteine Barcelona i l'Institut Menéndez y Pelayo. El projecte va ser impulsat per la regidoria de Memòria Democràtica de l'Ajuntament de Barcelona i es va dur a terme al passatge Marimon on havia residit Vitrià. A la cerimònia commemorativa hi van assistir el regidor Jordi Martí i la consellera Montserrat Cantín.

## Referències

* 1 2 «Sant Gervasi homenatja la víctima de l’holocaust Llorenç Vitrià amb una llamborda ‘stolpersteine’». Diari el Jardí de Sant Gervasi i Sarrià, 29-01-2024. [Consulta: 11 febrer 2024].
* ↑ Mcaulay, John «El boxejador Llorenç Vitrià, el següent de la llista». El jardí de Sant Gervasi, 14-06-2023, pàg. 8.
* 1 2 «Antonio Sánchez Olympic Results». sports-reference.com. Arxivat de l'original el 18 d’abril 2020. [Consulta: 26 juny 2018].
* ↑ Llorenç Vitrià Barrera a enciclopedia.cat
* ↑ Lorenzo Vitria a boxrec.com
* ↑ Viñas, Carles «Llorenç Vitrià i Barrera, un olímpic a Mauthausen». L'Avenç, 386, 1-2013.
# Thomas Gompf

Thomas Gompf (Dayton, 17 de març de 1939), sovint anomenat Tom Gompf, és un saltador estatunidenc, ja retirat, que va competir durant la dècada de 1960.
El 1964 va prendre part en els Jocs Olímpics d'Estiu de Tòquio, on va guanyar la medalla de bronze en la prova de palanca de 10 metres del programa de salts.
Va estudiar a la Universitat Estatal d'Ohio. Després de graduar-se va servir com a tinent a la Força Aèria dels Estats Units. .
Una vegada retirat passà a exercir d'entrenador de salts a la Universitat de Miami de 1971 a 1982. Va fer de jutge i oficial en diferents Jocs Olímpics, va ser membre fundador de l'USA Diving i va promoure els salts sincronitzats, especialitat dels quals és considerat el pare fundador. El 2002 fou inclòs a l'International Swimming Hall of Fame.
El 2021 va publicar les serves memòries, "A Life Aloft".

## Referències

* 1 2 3 «Olympedia – Tom Gompf». [Consulta: 7 setembre 2023].
* ↑ Gompf, Thomas. A Life Aloft (en anglès). USA: CG Sports Publishing, 2021. ISBN 978-1735919348.
# Montvale

Montvale és una població dels Estats Units a l'estat de Nova Jersey. Segons el cens del 2008 tenia 7.566 habitants.

## Demografia

Segons el cens del 2000, Montvale tenia 7.034 habitants, 2.509 habitatges, i 1.999 famílies. La densitat de població era de 684,1 habitants/km².
Per edats la població es repartia de la següent manera: un 25,9% tenia menys de 18 anys, un 5,5% entre 18 i 24, un 27,7% entre 25 i 44, un 28,2% de 45 a 60 i un 12,6% 65 anys o més.
L'edat mediana era de 40 anys. Per cada 100 dones de 18 o més anys hi havia 93,4 homes.
La renda mediana per habitatge era de 93.031 $ i la renda mediana per família de 104.047 $. Els homes tenien una renda mediana de 80.355 $ mentre que les dones 37.440 $. La renda per capita de la població era de 45.448 $. Aproximadament el 0,9% de les famílies i el 0,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 «Fact Sheet- Montvale». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Montvale». American Fact Finder. Oficina del Cens dels Estats Units, 12-01-2010.
# Paul Meister

Paul Meister (Basilea, 20 de gener de 1926 - 17 de desembre de 2018) va ser un tirador d'esgrima suís, especialista en espasa, guanyador d'una medalla olímpica.
El 1952 va prendre part en els Jocs Olímpics d'Estiu de Hèlsinki, on guanyà la medalla de bronze en la prova d'espasa per equips del programa d'esgrima. També va disputar els Jocs de 1960 i 1964, tot i que sense guanyar cap medalla.

## Referències

* ↑ Blum, Bernard. «Unser Ehrenmitglied, Dr. Paul Meister, ist am 17. Dezember 2018 verstorben». Fechtgesellschaft Basel, 09-01-2019. [Consulta: 22 agost 2019].
* ↑ «Olympedia – Paul Meister». [Consulta: 5 setembre 2023].
# İlker Başbuğ

Mehmet İlker Başbuğ (nascut el 29 d'abril de 1943) és un general turc, actualment retirat. Fou el 26è Cap de l'Estat Major de les Forces Armades de Turquia, a partir d'agost de 2008 fins a l'agost de 2011.

## Biografia

İlker Başbuğ va néixer a Afyonkarahisar, una ciutat situada a l'oest de Turquia. La seva família és de Bítola (Albània), una ciutat que dugué el nom de Monastır durant la dominació otomana de la regió. Başbuğ es va graduar a l'Acadèmia Militar de Turquia el 1961 com a oficial d'infanteria. També es va diplomar a l'Escola d'Infanteria el 1963 i va servir en diverses unitats de l'exèrcit turc com a comandant d'escamots i de comandos fins a l'any 1970.
A partir de 1973 va desenvolupar diversos càrrecs dins l'exèrcit, entre d'altres un lloc en el servei d'informació del Supreme Headquarters Allied Powers Europe (SHAPE) a Mons (Bèlgica)
İlker Başbuğ és també graduat per la Reial Acadèmia Militar de Sandhurst i pel Col·legi de defensa de l'OTAN. Va ser ascendit a General de Brigada el 1989. Fou de nou assignat al SHAPE, aquest cop com a cap de logística i serveis d'intel·ligència, així com el primer comandant de la brigada blindada fins al seu ascens el 1993.
El 2002 va ser ascendit a general i va exercir com a comandant adjunt de l'exèrcit turc fins al 2003 i després com a Cap 'Estat Major Adjunt fins al 2005. Entre 2005 i 2006, va ser comandant de l'exèrcit abans d'esdevenir comandant de l'exèrcit turc 30 agost 2006.
El 30 d'agost de 2008, substituí Yasar Büyükanit com a cap de l'Estat Major de l'exèrcit.
El 6 de gener del 2012, un tribunal va ordenar la seva detenció, amb l'acusació d'haver participat en l'organització Ergenekon, un grup que intentaria enderrocar el govern d'Erdoğan. Aquest fou el primer cop que la justícia civil actuava contra un militar de tan alta graduació. Başbuğ va negar tots els càrrecs i va ser absolt d'aquests.

## Referències

* 1 2 (anglès) Intellectual, hawk and cool, Hürriyet, agost del 2008.
* ↑ (turc) Beklendiği gibi: Başbuğ Arxivat 2008-08-05 a Wayback Machine., Taraf, agost del 2008.
* ↑ Detingut excap de l'estat major turc, acusat de colpisme
* ↑ Başbuğ, darbeye teşebbüsten tutuklandı Arxivat 2012-08-13 a Wayback Machine. (Başbuğ, arrestat per intent de cop) (turc)
* ↑ Tuysuz, Gul «Ilker Basbug: Former top military chief arrested in Turkey for coup plot». GlobalPost, 06-01-2012 [Consulta: 6 gener 2012].

## Enllaços externs

* Biografia al web de les Forces Armades de Turquia (TSK) (turc)
# Silver Ridge

Silver Ridge és una concentració de població designada pel cens dels Estats Units a l'estat de Nova Jersey. Segons el cens del 2000 tenia 1.211 habitants.

## Demografia

Segons el cens del 2000, Silver Ridge tenia 1.211 habitants, 770 habitatges, i 372 famílies. La densitat de població era de 1.062,7 habitants/km².
Dels 770 habitatges en un 0% hi vivien nens de menys de 18 anys, en un 41,8% hi vivien parelles casades, en un 5,5% dones solteres, i en un 51,6% no eren unitats familiars. En el 48,6% dels habitatges hi vivien persones soles el 41,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era d'1,57 i el nombre mitjà de persones que vivien en cada família era de 2,11.
Per edats la població es repartia de la següent manera: un 0,1% tenia menys de 18 anys, un 0,5% entre 18 i 24, un 3,4% entre 25 i 44, un 22,6% de 45 a 60 i un 73,4% 65 anys o més.
L'edat mediana era de 72 anys. Per cada 100 dones de 18 o més anys hi havia 68,5 homes.
La renda mediana per habitatge era de 29.671 $ i la renda mediana per família de 37.281 $. Els homes tenien una renda mediana de 42.708 $ mentre que les dones 19.911 $. La renda per capita de la població era de 22.403 $. Cap de les famílies i el 3,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Silver Ridge». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 25 agost 2010].
* ↑ «Geographic Comparison Table- Silver Ridge». American Fact Finder. Oficina del Cens dels Estats Units, 12-01-2010.
# Woodbridge (Nova Jersey)

Woodbridge és una concentració de població designada pel cens dels Estats Units a l'estat de Nova Jersey. Segons el cens del 2000 tenia 18.309 habitants.

## Demografia

Segons el cens del 2000, Woodbridge tenia 18.309 habitants, 7.290 habitatges, i 4.847 famílies. La densitat de població era de 1.826,7 habitants per km².
Dels 7.290 habitatges en un 29,3% hi vivien nens de menys de 18 anys, en un 50,9% hi vivien parelles casades, en un 11,8% dones solteres, i en un 33,5% no eren unitats familiars. En el 27,2% dels habitatges hi vivien persones soles el 10,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,49 i el nombre mitjà de persones que vivien en cada família era de 3,06.
Per edats la població es repartia de la següent manera: un 21,4% tenia menys de 18 anys, un 7,4% entre 18 i 24, un 35,9% entre 25 i 44, un 21,5% de 45 a 60 i un 13,7% 65 anys o més.
L'edat mediana era de 36 anys. Per cada 100 dones de 18 o més anys hi havia 88 homes.
La renda mediana per habitatge era de 60.594 $ i la renda mediana per família de 70.184 $. Els homes tenien una renda mediana de 50.071 $ mentre que les dones 34.928 $. La renda per capita de la població era de 26.728 $. Aproximadament el 3,9% de les famílies i el 5,8% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Woodbridge». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Woodbridge». American Fact Finder. Oficina del Cens dels Estats Units, 12-01-2010.
# Bonino da Campione

Bonino da Campione (Segona mitat del segle segle xiv a Campione d'Italia, avui província de Como, en Llombardia, i mort cap a l'any 1390), va ser un escultor italià.

## Biografia

Va ser un dels més notoris campionesos, actiu entre 1350~1390, la seva obra es caracteritza per un vistós realisme que, siguen la seva escultura gòtica, sembla presagiar al renaixement i per una narrativa formal és característica de la regió septentrional italiana influïda aleshores pels severs estils alemanys.

## Obres

Les principals obres de Bonino actualment existents són:
* Monument fúnebre de Bernabé Visconti -és especialment vistosa l'estàtua eqüestre., al Museo d'arte antica del Castell Sforzesco, Milà.
* Monument al Cansignoro della Scala (1374), a l'església de Santa Maria Antica, Verona.
* Tomba del bisbe Balduino Lambertini, Brescia 1349
* Monument fúnebre de Folchino de'Schizzi, Cremona 1357
* Tomba de Sant Homobó, Cremona, 1357
* Mausoleu di Stefano Visconti e Valentina Doria, Milà 1359

## Vegeu també

* Mestres de Campione

## Referències

* ↑ Sanvito, Paolo; Martinoli, Simona. «Campionesi» (en italià). Dizionario storico della Svizzera. [Consulta: 21 novembre 2014].